ગણાય. અગ્નિનો બેડરૂમ યુગલ માટે યોગ્ય નથી. અગ્નિમાં ટોઇલેટ નારીને લગતા રોગ આપે. તેથી આ ઘરમાં નારીને સુખ ઓછુ રહે. બાલ્કની યોગ્ય નથી. પશ્ચિમમાં પશ્ચિમ મુખી રસોઈના કારણે ઘરમાં નારીના કારણે વખતો વખત વાતાવરણ ઉગ્ર બને. કારણ વિનાની ચર્ચા થાય. રસોઈનો સ્વાદ બદાલાયા કરે. અજંપાવાળું વાતાવરણ રહે. બ્રહ્મમાં ઉત્તર મુખી પૂજા વધારે પડતી મહત્વકાંક્ષા આપે. તેથી જે મળ્યું છે તેની મજા લેવાને બદલે જે નથી તે તરફ નજર વધારે રહે. પશ્ચિમમાં વડીલોનો બેડરૂમ હોઈ શકે. પશ્ચિમ તરફ માથું રાખીને સુવાથી નિંદ્રા નહિ પણ તંદ્રા રહે. ઊંઘ પૂરી થયાનો સંતોષ ન રહે. વાયવ્યના બેડરૂમ માં ઉત્તર તરફ માથું રાખીને સુવાથી હાયપરટેન્સન અથવા ખોટી જીદની સમસ્યા આવે. દીવાલના એક ખૂણા પર વધારે દરવાજા આર્કિટેક્ચર અને વાસ્તુ બંનેની રીતે યોગ્ય નથી. ઉત્તરમાં ટોઇલેટ નકારત્મક ગણાય. ખુબજ આર્થિક ચિંતા ઉપરાંત પુરુષના આત્મવિશ્વાસ અને નારીના અસંતોષ નું તે કારણ બની શકે. ઇશાનમાં બાલ્કની યોગ્ય ગણાય. ઇશાન પૂર્વમાં લીવીંગ રૂમ યોગ્ય છે. પણ અહીની આંતરિક વ્યવસ્થાના કારણે ઉગ્રતા રહે. ઘરમાં ચાર અક્ષ નકારાત્મક છે. જે તન, મન, ધન, સાંસારિક, સામાજિક અસંતોષ આપે. સમસ્યા ગમે તેટલી મોટી હોય તેનું નિરાકરણ તો હોય જ.